Here is a page extracted from Wikipedia that may contain CSS, HTML, and a lot of unformatted text.

Title: Lugo
Content: Lugo ye un municipio gallego d'a provincia de Lugo (en ye a suya capital), situato en a comarca de Lugo (tamién en ye a capital).

A suya población ye de 95.416 habitants (2008), en una superficie de 329,8 km² y una densidat de 289,31 hab/km². Ye a cuatrena ciudat de Galicia por o suyo numero d'habitants.

A suya muralla fue declarata Patrimonio d'a Humanidat por a UNESCO en 2000.

Cheografía 
A localidat de Lugo ye situata en un pueyo rodiato por os ríos Miño, Rato y Chanca, a 465 metros d'altaria sobre o livel d'a mar, a una distancia de 101 km de Santiago de Compostela, a capital de Galicia.

Historia 

L'orichen d'a ciudat de Lugo ye un antigo castrum u campamento d'una Lechión romana, establito en o lugar en epoca de César Augusto por o militar Paulo Fabio Maximo, con o nombre de Lucus Augusti, con o nombre d'o dios celta Lug amás d'o propio nombre d'o emperador.

Dimpués d'estar conquerita por os sueus, istos en facioron a seu bispal prencipal d'o suyo reino, y en depeneban os bispes de Tui, Astorga, Iria Flavia y Ourense, encara que a ciudat perdió en ixas envueltas a mayor parte d'a suya población. Asinas, a meyatos d'o sieglo VII se prenió a decisión de soterrar a ciudat romana y construyir una nueva ciudat dencima. Sindembargo, a mayor parte d'a población d'a nueva ciudat yeran eclesiasticos.

En o sieglo XIX atras ciudaz d'a comarca, como Mondoñedo u Ribadeo, teneban alto u baixo a mesma importancia que Lugo, y no estió dica 1833 con a creyación d'as provincias (y d'a provincia de Lugo) que a ciudat destacó sobre a resta d'as ciudaz d'arredol.

Administración

Reparto de concellers

Alcaldes

Molimentos 

 Muralla de Lugo, d'epoca romana, d'os sieglos III-IV, declarata en 2000 Patrimonio d'a Humanidat por a UNESCO. Ye achirmanata con a Gran Muralla Chinesa.
 Seu de Santa María. As suyas obras prencipioron en 1129, y ye d'estilo romanico.
 Termas romanas, declaratas Molimento Nacional en 1931.
 Puent romano de Lugo.
 Casa d'a Villa de Lugo, d'estilo barroco.

Localidaz achirmanatas 
  Dinan (Bretanya).
  Viana do Castelo (Portugal).
  Qinhuangdao (Republica Popular de China).

Referencias

Vinclos externos 

Pachina web oficial municipal 

Lugo
Localidaz d'a provincia de Lugo
Patrimonio d'a Humanidat en Espanya